3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Κ. 10284/97 της 1/12 Αυγ. 1974 (ΦΕΚ  Β΄ 802) Περί καθορισμού προϋποθέσεων επιστροφής καταβληθέντος εκτάκτου τέλους δι’ εκδοθείσαν άδειαν ανεγέρσεως οικοδομής ή προς έκδοσιν τοιαύτης. Έχοντες υπ’ όψει την διάταξιν της παρ. 3, του άρθρ. 3 του Ν.Δ. 333/1974 «περί επιβολής εκτάκτου τέλους επί των εκδιδομένων αδειών ανεγέρσεως οικοδομών», ως ισχύει, αποφασίζομεν: 1.Το βάσει των διατάξεων του άρθρ. 7 του Ν.Δ. 1370/73 ή του άρθρ. 1 του Ν.Δ. 333/74 (τόμ. 23Α σελ. 470,781) καταβληθέν έκτακτον τέλος δι’ εκδοθείσαν άδειαν ανεγέρσεως οικοδομής ή προς έκδοσιν τοιαύτης επιστρέφεται εις τας ακολούθους περιπτώσεις: α)Εάν η εκδοθείσα άδεια ηκυρώθη δια δικαστικής αποφάσεως. β)Εάν η εκδοθείσα άδεια ηκυρώθη ή ανεκλήθη οίκοθεν υπό της εκδούσης ταύτην Αρχής ή τη αιτήσει παντός ενδιαφερομένου έχοντος έννομον συμφέρον. γ)Εάν η αρμοδία δια την έκδοσιν της αδείας Αρχή δεν εξέδωκε ταύτην, δι’ οιονδήποτε νόμιμον λόγον. Εν τη περιπτώσει ταύτη καταρτίζεται και υπογράφεται υπό του προϊσταμένου της αρμοδίας Αρχής πράξις εις ην αναφέρονται οι λόγοι, δι’ ους εξεδόθη η άδεια. Η εν λόγω πράξις κοινοποιείται επί αποδείξει εις τον αιτήσαντα την έκδοσιν της αδείας. 2.Η επιστροφή ενεργείται, κατόπιν αιτήσεως του καταβαλόντος υποβαλλομένης εις την εκδούσαν την άδειαν ή την αρμοδίαν δια την έκδοσιν ταύτης Αρχήν. Εις την αίτησιν επισυνάπτονται τα ακόλουθα, κατά περίπτωσιν δικαιολογητικά: α)Κεκυρωμένον αντίγραφον της δικαστικής αποφάσεως ή της πράξεως δι’ ης ανακαλείται εκδοθείσα άδεια ή της πράξεως δι’ ης αιτιολογείται η μη έκδοσις της αδείας και β)Επί εκδοθείσης αδείας, το πρωτότυπον αυτής. Η αρχή προς ην υποβάλλεται η αίτησις, καταρτίζει, συμφώνως προς τας διατάξεις του άρθρ. 78 του υπ’ αριθ. 757/1969 Β.Δ/τος «περί διαρθρώσεως των Δημοσίων Ταμείων κλπ.», τετραπλότυπα ατομικά φύλλα εκπτώσεως, εις α αναγράφει και τον λόγον επιστροφής και αποστέλλει εις το Δημόσιον Ταμείον εις ο είχεν καταβληθή το έκτακτον τέλος τα τρία εκ τούτων, εν οις και το πρωτότυπον, ως και το παρ’ αυτή τριπλότυπον καταβολής του τέλους, φυλάσσει δε εν τω οικείω φακέλλω την υποβληθείσαν μετά των δικαιολογητικών επιστροφής αίτησιν, το τέταρτον αντίτυπον του φύλλου εκπτώσεως και φωτοαντίγραφον του τριπλοτύπου καταβολής του εκτάκτου τέλους. Η παρούσα δημοιευθήτω δια της Εφημερίδος της Κυβερνήσεως. 